Սուրեն Մանուկյան

Սուրեն Սերժիկի Մանուկյան (), հայ պատմաբան, քաղաքական գործիչ, ՀՀ ԱԺ 6-րդ գումարման պատգամավոր (ՀՅԴ, «ՀՅԴ» խմբակցություն)։

2003 թվականից Հայ Հեղափոխական Դաշնակցություն կուսակցության անդամ է։

Կենսագրություն 
Ծնվել է 1985 թվականի հունվարի 21-ին Իջևանում։ 2005-2007 թվականներին ծառայել է ՀՀ զինված ուժերում։

Կրթություն 
2005 թվականին ավարտել է ԵՊՀ Իջևանի մասնաճյուղի հումանիտար գիտությունների ֆակուլտետի պատմության բաժինը։ 2007 թվականին ավարտել է Ֆինանսաբանկային քոլեջ հիմնադրամի «ՀՀ բանկային համակարգ» ներածական եռամսյա ուսումնական ծրագիրը։ 2016 թվականին ավարտել է Հայաստանի պետական տնտեսագիտական համալսարանի կառավարման ֆակուլտետի պետական և մունիցիպալ կառավարման բաժնի մագիստրատուրան։ Մասնագիտությամբ՝ պատմաբան է, պետական և մունիցիպալ կառավարման մասնագետ։

Աշխատանքային գործունեություն 
 2008-2010 թվականներին աշխատել է «Կոնվերս բանկ» ՓԲԸ «Իջևան» մասնաճյուղի վարկային մասնագետ։ 
 2009 թվականին ընտրվել է Իջևան համայնքի ավագանու անդամ։ 
 2011-2015 թվականներին եղել է Իջևանի փոխքաղաքապետ։
 2015-2017 թվականներին եղել է «Հայանտառ» ՊՈԱԿ-ի «Իջևան» մասնաճյուղի տնօրեն։ 
 2017 թվականի ապրիլի 2-ին Հայաստանի Հանրապետության խորհրդարանական ընտրությունների արդյունքում ընտրվել է Հայաստանի Հանրապետության Ազգային Ժողովի 6-րդ գումարման պատգամավոր՝ ՀՅԴ թիվ 13 ընտրատարածքի տարածքային ընտրական ցուցակով։ ՀՀ ԱԺ 6-րդ գումարման Տարածքային կառավարման, տեղական ինքնակառավարման, գյուղատնտեսության և բնապահպանության հարցերի մշտական հանձնաժողովի և ՀՀ ԱԺ 6-րդ գումարման հաշվիչ հանձնախմբի անդամ է։

Ընտանիք 
Ամուսնացած է, ունի երեք զավակ։

Ծանոթագրություններ 

ՀՅԴ անդամներ
ՀՀ ԱԺ 6-րդ գումարման պատգամավորներ
Հայ պատմաբաններ
ԵՊՀ Իջևանի մասնաճյուղի հումանիտար գիտությունների ֆակուլտետի շրջանավարտներ
Հայ քաղաքական գործիչներ